proxectonos/corpus_dominio_legal_administrativo_tmp huggingface dataset:
DH. A36.61820. SOLICITUDE DA COMUNIDADE DE REGADORES VIRXE DOS MILAGRES, DE CONCESIÓN DE CAUDAL PROCEDENTE DE PARADELA (MOAÑA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/03/2019)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCRR Virxe dos Milagros CAUDAL: 1652,00 m3/ano DESTINO: rega ORIXE: dúas captacións: Pozo en pol.15, parc.10013 do catastro de Moaña Manancial en pol.15, parc.2455 do catastro de Moaña LUGAR: Paradela PARROQUIA: Moaña (Virxe do Carme) CONCELLO: Moaña Dende o pozo barrena Ø 125 mm, 85 m prof. bombéase a auga a depósito formigón na mesma parc. do que segue tubo 168 m lonx. ata arqueta de reparto. Da arqueta parten dous tubos: un cara o manancial e outro cara aos depósitos da comunidade uso doméstico coa que comparten o pozo. O manancial cáptase en balsa 6,50 m3 á que verte tamén tubo procedente da arqueta. Seguen canles a ceo aberto ata dúas pozas de almacenamento en pol.15, parc.82 e unha terceira en pol.15, parc.62. Dende as pozas distribúese a auga para rega das parcs. dos membros da comunidade mediante canles a ceo aberto. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 5 de marzo de 2019 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
EXTRACTOS DA XUNTA DE GOBERNO DE DATA 06-09-2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/09/2019)

Declarada aberta a sesión e de orde da Presidencia a Xunta de Goberno adopta por unanimidade os seguintes acordos: O Secretario, Carlos Cuadrado Romay
RESOLUCIÓN COMPLEMENTARIA DO TRIBUNAL CUALIFICADOR DE OFICIAL DA POLICÍA LOCAL, QUENDA MOBILIDADE HORIZONTAL
ADMINISTRACIÓN LOCAL — Municipal — Pontevedra (Persoal, oposicións, 02/10/2019)

Publicada no BOP núm.180, do 19 de setembro de 2019, a relación provisional de aspirantes admitidos e excluídos e a composición do tribunal dos procesos selectivos convocados para cubrir varias prazas vacantes do Corpo da Policía Local incluídas na OEP 2018 e 2019, esta concellería procede a resolver, de xeito complementario, a composición do tribunal cualificador do proceso selectivo da praza de Oficial da Policía Local, quenda mobilidade horizontal. En consecuencia, esta concellería delegada do Servizo de Persoal e Cultura, no exercicio das súas atribucións delegadas pola Alcaldía con data 15/06/2019, O tribunal cualificador do seguinte proceso selectivo convocado quedará integrado da seguinte forma: UNHA PRAZA DE OFICIAL DA POLICIA LOCAL (QUENDA MOBILIDADE HORIZONTAL) Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 23 e 24 da Lei 40/2015, do 1 de outubro, do réxime xurídico do sector público. Segundo.- A presente resolución publicarase no BOP e no Taboleiro de anuncios da casa do Concello de Pontevedra sita na rúa Michelena, 30 e no taboleiro de anuncios electrónico (http://sede.pontevedra. gal/public/bulletin/bulletin-index. xhtml), e de forma complementaria poderase publicar no apartado de información sobre emprego (http://sede.pontevedra. gal/public/dynamic/transparency/employment/) da sede electrónica xunto coa información do proceso selectivo. Así o ordena e dispón a concelleira delegada do Servizo de Persoal e Cultura no exercicio das súas atribucións delegadas, ante o secretario da administración municipal, que DA FE da precedente resolución.
EXPOSICIÓN PÚBLICA DOS ESTATUTOS POLOS QUE SE REXERÁ A COMUNIDADE
SECCIÓN NON OFICIAL —  — Comunidad de Usuarios de Quintillán (Outros documentos, notificacións e informacións públicas, 06/11/2019)

D. Cosimo Omoigui Larrubia, con D. N. I.XXXXXXXXX, veciño de Quintillán, parroquia de Forcarei, do Concello de Forcarei (Pontevedra), actuando como Presidente da Comunidade de Usuarios de Quintillán, pola presente comunico a tódalas persoas interesadas, que as Ordenanzas e Regulamentos da Comunidade, que foron aprobadas na asemblea do día 26 de Outubro de 2019 atópanse depositados e expostos ao público na Secretaría das oficinas do Concello de Forcarei, durante o prazo de trinta (30) días, a contar deste anuncio no “BOPPO”, para que poidan ser examinados e prestar as alegacións que estimen oportunas. Cosimo Omoigui Larrubia.
APROBACIÓN DOS PREZOS DAS ENTRADAS PARA AS REPRESENTACIÓNS NO AUDITORIO MUNICIPAL CORRESPONDENTES AO 1º SEMESTRE DE 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 18/02/2019)

A Xunta de Goberno Local do Concello de Ponteareas, en sesión levada a cabo o día 28 de xaneiro de 2019, acordou aprobar os prezos dos billetes das representacións teatrais correspondentes ao 1º semestre de 2019 do convenio asinado entre AGADIC e o Concello de Ponteareas, quedando do seguinte xeito: Adultos: 4,00€; Nenos ata 12 anos: 2,00 € e Bono Familiar para espectáculos familiares: (2 adultos + 1 neno): 6,00 euros.
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE XUÑO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 31/10/2019)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de xuño de 2019 e que tramitou o Servizo de Cohesión Social e Xuventude da institución provincial. Pontevedra, 18 de outubro de 2019 A deputada delegada O secretario Olga María García Ballesteros Carlos Cuadrado Romay
DELEGACIÓN PRESIDENCIA XUNTA DE GOBERNO LOCAL, SESIÓN DO 18/07/19 EN Dª Mª CARMEN SILVA REGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 22/08/2019)

Por razóns alleas á vontade desta Alcaldía non resulta posible presidir a reunión da Xunta de Goberno Local ordinaria do 18 de xullo de 2019 e, de ser o caso, convocar e presidir a sesión extraordinaria e urxente que se convoque na mesma data; é polo que, ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local, o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais e, segundo a Resolución de Alcaldía de data 17 de xuño do 2019, de nomeamento de Tenentes de Alcalde, procede efectuar a correspondente delegación na Tenente de Alcalde, Dª Mª Carmen Silva Rego. Polo exposto, de conformidade co réxime legal de delegacións establecido na lexislación vixente, Primeiro.— Delegar na Tenente de Alcalde, Dª Mª Carmen Silva Rego, a Presidencia da Xunta de Goberno Local ordinaria do 18 de xullo de 2019 e, de ser o caso, a convocatoria e a Presidencia de reunión de Xunta de Goberno extraordinaria e urxente que se realice na mesma data, así como todos os actos e trámites necesarios para a execución dos acordos da dita reunión da Xunta de Goberno Local, entre outros, a sinatura das respectivas certificacións. Segundo.— Notificar a presente ás persoas interesadas e dar publicidade da mesma segundo o disposto no artigo 44 do RD 2568/1986. Data e sinatura dixital Alcalde-Presidente, ABEL CABALLERO ÁLVAREZ Secretaria do Goberno Local, Roel Chariguaman Burguete
APROBACIÓN INICIAL DO ORZAMENTO DO EXERCICIO 2019
ADMINISTRACIÓN LOCAL — Municipal — Vila de Cruces (Presupostos e cadros de persoal, 03/01/2019)

Aprobado inicialmente polo Pleno da Corporación en sesión ordinaria celebrada con data 21 de decembro de 2018, o Orzamento Municipal para o exercicio 2019 exponse ao público no Departamento de Intervención do Concello de Vila de Cruces, polo prazo de quince (15) días hábiles, que comenzarán a contarse dende o día seguinte ao da inserción do presente Edicto no Boletín Oficial da Provincia de Pontevedra, co fin de que durante o mesmo, se poidan presenta-las reclamacións que se estimen oportunas, en cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e disposicións concordantes. En caso de non haber reclamacións, considerarase aprobado definitivamente. DOCUMENTO ASINADO ELECTRONICAMENTE Á MARXE
DECRETO DE DELEGACIÓNS PARA O EXERCICIO DE ATRIBUCIÓNS A FAVOR DE CONCELLEIROS/AS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 27/06/2019)

De conformidade co disposto nos artigos 21.3 e 23.4 da Lei 7/1985, reguladora de bases de réxime local, artigo 61.3 da Lei 5/1997, de Administración Local de Galicia, artigos 43 a 45 e 114 a 118 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, RESOLVO: Primeiro.— Establecer, de acordo co disposto no artigo 43.3 do Real Decreto 2568/1986, do 28 de novembro, as seguintes delegacións xenéricas para o exercicio das atribucións que me veñen conferidas, a favor dos/as Sres/Sras concelleiros/as membros da Xunta de Goberno Local que de seguido se relacionan, e sobre as materias seguintes, para a súa dirección, xestión e impulsión, excluída a facultade de resolver mediante actos administrativos que afecten a terceiros, sen prexuízo da facultade de delegación de firma segundo o establecido na normativa reguladora do procedemento administrativo: Segundo.— Establecer, de acordo co disposto no artigo 43.4 do Real Decreto 2568/1986, do 28 de novembro, as seguintes delegacións específicas para o exercicio de atribucións que me veñen conferidas, a favor dos/as Sres/Sras concelleiros/as non membros da Xunta de Goberno Local que de seguido se relacionan, e sobre as materias seguintes, para a súa dirección, xestión e impulsión, excluída a facultade de resolver mediante actos administrativos que afecten a terceiros, sen prexuízo da facultade de delegación de firma segundo o establecido na normativa reguladora do procedemento administrativo Terceiro.— Non poderán delegarse nun terceiro as atribucións delegadas pola Alcaldía en virtude desta resolución. Quen ostente delegacións, deberá informar previamente ao titular da Alcaldía da adopción de decisións de especial transcendencia. O titular da Alcaldía, en calquera momento, poderá avocar para si, consonte ao establecido no artigo 10 da Lei 40/2015, do 1 de outubro, do réxime xurídico do Sector Público, todas ou parte das atribucións que delegase. Cuarto.— Notificar persoalmente a presente resolución ás persoas interesadas que, salvo manifestación expresa, se considerará aceptada tacitamente no prazo de tres días hábiles contados desde a notificación. Quinto.— Publicar a presente resolución no Boletín Oficial da Provincia, sen prexuízo da súa efectividade desde o día seguinte da sinatura desta resolución, e, así mesmo, publicar no taboleiro de edictos do Concello. Sexto.— Dar conta desta Resolución ao Pleno do Concello na primeira sesión que se celebre e trasladala a todos os departamentos municipais. Mándao e asínao o alcalde, na data indicada na marxe, do que como secretario da corporación dou fe aos exclusivos efectos do disposto no artigo 3.2 letra ‘e’ do Real Decreto 128/2018, de 16 de marzo. O alcalde Dou fe, o secretario DOCUMENTO ASINADO ELECTRONICAMENTE NA MARXE
APROBACIÓN INICIAL ORZAMENTO XERAL ANO 2019
ADMINISTRACIÓN LOCAL — Municipal — Soutomaior (Presupostos e cadros de persoal, 22/01/2019)

Aprobado inicialmente polo Pleno da Corporación en sesión celebrada o día 17 de Xaneiro de 2019, o Orzamento Xeral para o exercicio económico 2019, a Relación de Postos de Traballo e plantilla do persoal para dito exercicio, en cumprimento do disposto no art.169.1 do R. D. Lex.2/2004, do 5 de marzo, e disposicións concordantes, exponse ó público na Secretaría deste Concello, por prazo de quince días hábiles, que empezará a contarse dende o seguinte ó da publicación do presente edito no B. O. da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ó Sr. Alcalde-Presidente desta Corporación. O ALCALDE
CONVOCATORIA DE ASEMBLEA EXTRAORDINARIA
SECCIÓN NON OFICIAL —  — Comunidade de Usuarios da Traída de Augas de Reigosa (Outros documentos, notificacións e informacións públicas, 29/10/2019)

Don. Imar Fabia Simic, DNI XXXXXXXXX, veciño da Reigosa nº 52, Concello (Ponte Caldelas) 36827, actuando como presidente da C. U. U. da Reigosa, pola presente convoco: O próximo día 10 de novembro do 2019 terá lugar na Casa da Comunidade de Montes da Reigosa as 11:00 horas en primeira convocatoria e as 11:30 horas en segunda convocatoria, a Asemblea Extraordinaria da Comunidade de Usuarios da Reigosa co seguinte Orde do día: Reigosa (Tourón–Ponte Caldelas), a 21 de outubro de 2019. O presidente. Imar Fabia Simic
EXPOSICIÓN PÚBLICA E PERIODO VOLUNTARIO DE COBRANZA DO PADRÓN DA TAXA POR OCUPACIÓN DO SUBSOLO, SOLO E VOO DA VÍA PÚBLICA-EXERCICIO TRIBUTARIO 2019
ADMINISTRACIÓN LOCAL — Municipal — Guarda, A (Recadación, 19/08/2019)

A Presidencia desta Corporación, mediante resolución núm.2018-1040, de 8 de agosto de 2019, aprobou o padrón da taxa por ocupacións do subsolo, solo e voo da vía pública do Concello de A Guarda, correspondente ao exercicio tributario 2019. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, o recurso de reposición, regulado no artigo 14.2 do Real Decreto Lexislativo 2/2004, polo que se aproba o Texto refundido da Lei Reguladora das Facendas Locais, previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 62.3 da Lei 58/2003 Xeral Tributaria, comunícase ós contribuíntes afectados que o período voluntario de cobranza da taxa por ocupacións do subsolo, solo e voo da vía pública do Concello de A Guarda, correspondente ao exercicio tributario 2019, será do día 1 de setembro de 2019 ao 7 de novembro de 2019 A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
DH. A36.54748 CONCESIÓN Á COMUNIDADE DE USUARIOS TRAÍDA DE AUGA DE LOUREIRO VELLO, DUN CAUDAL DE AUGA PROCEDENTE DE VERDUCIDO (SAN MARTIÑO) EN PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 30/04/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de marzo de 2019 e como resultado do expediente incoado ó efecto, outorgóuselle á Comunidade de Usuarios da Traída de Auga Loureiro Vello unha concesión de 3679,2 m3 anuais de auga que procede de dous mananciais situados na paraxe Loureiro Vello, na parroquia de Verducido (San Martiño), no concello de Pontevedra, con destino a uso doméstico. O xefe do Servizo de Tramitación Técnico-Administrativa do Dominio Público Hidráulico, Alvaro Fabian Worsley Dron.
CONVOCATORIA XUNTA XERAL ORDINARIA
SECCIÓN NON OFICIAL —  — Comunidad de Usuarios de Traida de Aguas RÍo das Cabras (Outros documentos, notificacións e informacións públicas, 14/06/2019)

Se convoca a tódolos comuneiros da traída de augas a xunta xeral ordinaria que se celebrará o día 23 de xuño do 2019, as 11.30 horas en primeira convocatoria e as 12 horas en segunda convocatoria no Centro Cultural de San Vicente de Trasmañó, co seguinte: 1.- LECTURA DA ACTA ANTERIOR 2.- INFORME DE ACTIVIDADE DO ÚLTIMO ANO 3.- ESTADO DE CONTAS 4.- COTAS DO ANO 2019 5.- RENOVACIÓN XUNTA DE GOBERNO 6.–RENOVACIÓN DO XURADO 7.- RENOVACIÓN DA CONCESIÓN 8.- LECTURA E APROBACIÓN DO ACTA Cabanas-Rande a 4 de xuño do 2019. O presidente
DELEGACIÓN DE FIRMA DO INSTRUTOR DE EXPEDIENTES SANCIONADORES DE TRÁFICO
ADMINISTRACIÓN LOCAL — Municipal — Silleda (Outros documentos, notificacións e informacións públicas, 19/07/2019)

O Alcalde, no uso das facultades que lle confire a lexislación local vixente, en relación coa ampliación da delegación de competencias do Concello de SILLEDA a favor na Excma. Deputación Provincial de Pontevedra–ORAL para a encomenda de xestión de colaboración na tramitación dos expedientes sancionadores en materia de tráfico, dita o seguinte, Vista a delegación efectuada na Deputación Provincial de Pontevedra–ORAL para encomenda de xestión de colaboración na tramitación dos expedientes sancionadores en materia de tráfico e recadación en período voluntario e executivo, e en virtude do Regulamento do Servizo de Colaboración na Xestión das Sancións de Tráfico publicado no B. O. P. o 23 de xuño de 2010, para os efectos de proceder á tramitación dos correspondentes procedementos sancionadores, RESOLVO designar como INSTRUTOR DO PROCEDEMENTO a D. PENGCHENG PETROSINO CORGOS, con DNI XXXXXXXXX; cargo: Secretario acctal. (Decreto 08.03.2019). O que se comunica para os efectos oportunos. Silleda, a 4 de xullo de 2019. O alcalde Manuel Cuíña Fernández
APROBACIÓN DO PADRÓN DE AUGA 2019_4B
ADMINISTRACIÓN LOCAL — Municipal — Poio (Outros documentos, notificacións e informacións públicas, 31/10/2019)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 4º bimestre 2019 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día dez de setembro de dous mil dezanove, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 4º bimestre 2019. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 20 de setembro de 2019. V. e Pr.—O alcalde, Luciano Sobral
APROBACIÓN INICIAL DA INCLUSIÓN NO INVENTARIO DE BEN E DEREITOS COMO VIARIO PÚBLICO DO CAMIÑO "FONTA DA VIÑA", SITO EN SAN XURXO - CONDIDE
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 10/05/2019)

En sesión ordinaria celebrada o 29 de abril de 2019, o Pleno do Concello de Salceda de Caselas acordou a aprobación inicial da inclusión no inventario de bens e dereitos como viario público do camiño “Fonte da Viña” sito no Lugar de Condide, parroquia de San Xurxo. Ábrese un período de información pública de 20 días hábiles a contar dende o día seguinte á publicación deste anuncio no BOPPO co obxecto de que se poidan presentar alegacións. De non presentarse ningunha alegación o acordo de aprobación inicial elevarase automaticamente a definitivo e remitirase anuncio ao BOP de Pontevedra de aprobación definitiva da modificación. Documento asinado electronicamente.
DH. A36.59395 SOLICITUDE DE CONCESIÓN DE AUGAS PÚBLICAS PRESENTADA POR JOSÉ MANUEL VILLANUEVA GARCÍA (A ESTRADA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 07/10/2019)

Pablo Tomas Fernando Mateo Turcas Duma actuando en representación da Comunidade de Regadores Os Tatos, solicita de Augas de Galicia a concesión dun aproveitamento de augas públicas coas seguintes características: Aproveitamento dun manancial para a rega das parcelas 604, 606, 607, 608 e 614 polígono 511, e as 640 e 730 polígono 512, propiedade dos regadores. O manancial sitúase na parcela 102 polígono 508, e captarase mediante a escavación do terreo contra a pendente, colocación de tubo poroso de 110 mm. de diámetro e uns 5 m. de longo, que conducirá a auga a unha arqueta de aros de formigón de 0,8 m. de diámetro interior e 1,2 m. de profundidade, provista de saída de rebordo e que contará anexa con arqueta con válvula de corte, e da que saíra tubo de PE de 90 mm de diámetro que discorrerá polas pistas locais ata chegar ás fincas a regar, situadas nun radio duns 1.690 m. da captación. En cada parcela conectarase derivación da tubaxe principal mediante tubo de PE 32 mm de diámetro para a rega da mesma. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño, 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, por Dolores Laura Vernet El Kassmi, o xefe do Servizo Territorial, en Santiago de Compostela.
HUMANIZACIÓN DA ESTRADA GENEROSO DOMÍNGUEZ DENDE O CAMIÑO DA QUINTA ATA A IGLESIA DE SAN PEDRO DE CELA
ADMINISTRACIÓN LOCAL — Municipal — Mos (Outros documentos, notificacións e informacións públicas, 22/04/2019)

No Pleno deste Concello de data 01.04.2019, en relación a execución da obra “Humanización da estrada Generoso Dom ínguez dende o camiño da Quinta ata a Iglesia de San Pedro de Cela” adoptaronse os seguintes acordos: Primeiro.— Declarar a utilidade pública aos efectos da súa expropiación, así como a necesidade da súa ocupación, do proxecto para a realización das obras de “HUMANIZACIÓN DA ESTRADA GENEROSO DOMÍNGUEZ DENDE O CAMIÑO DA QUINTA ATA A IGLESIA DE SAN PEDRO DE CELA” con arranxo ao Proxecto Técnico redactado polo Sr. Enxeñeiro don Franco David El Ghoufairi Cardos e aprobado na Xunta de Goberno Local de data 1 de marzo de 2019 como órgano competente de conformidade coa lexislación vixente. Segundo.— Dispoñer a aplicación do sistema de expropiación forzosa, para a obtención dos terreos afectos ao proxecto. Terceiro.— Aprobar inicialmente a relación, obrante no expediente, reseñada no informe do Sr. Arquitecto municipal, de os terreos cuxa ocupación ou disposición considéranse necesarios aos efectos de expropiación forzosa. Na relación exprésase, xunto co estado material e xurídico de cada un dos bens ou dereitos, os nomes dos propietarios ou dos seus representantes, sendo os seguintes: REFERENCIA CATASTRAL POLÍGONO 68 PARCELA 733 36033A068007330000SF TITULAR CATASTRAL OLEGARIO GONZÁLEZ REFERENCIA CATASTRAL POLÍGONO 68 PARCELA 734 36033A068007340000SF TITULAR CATASTRAL OLEGARIO GONZÁLEZ Cuarto.— Facer pública a relació n de bens ou dereitos xunto cos nomes dos propietarios ou dos seus representantes e abrir trámite de información pública, por prazo de quince días, mediante anuncios no Boletín Oficial da Provincia, no xornal de máxima difusión na Provincia, na sede electrónica deste Concello, e no taboleiro de anuncios do Concello, con notificación individual aos interesados, a fin de que os titulares de dereitos afectados pola expropiación poidan presentar cantos datos puidesen permitir a rectificación de erros padecidos na referida relación, ou oporse motivadamente á ocupación daqueles. As publicacións referidas e, particularmente, os anuncios no Boletín Oficial da Provincia e no taboleiro de editos do Concello, servirán de notificación para os interesados e posibles titulares dominicais ou doutros dereitos reais ou intereses económicos directos sobre o ben a expropiar que resultan descoñecidos, ou respecto dos cales se ignore o lugar para a práctica das notificacións, de acordo co previsto nos artigos 58 e 59.5 da Lei 30/1992, do 26 de novembro. Si efectuada a referida publicación non comparecen os propietarios descoñecidos, entenderanse as dilixencias co Ministerio Fiscal, ao que se lle notificará o presente acordo. Quinto.— Facer constar no Rexistro da Propiedade o inicio do expediente expropiatorio, mediante nota á marxe da última inscrición de dominio dos predios correspondentes que figuren inscritos. Mos, 5 de abril de 2019 A Alcaldesa, Nidia Mª Arévalo Gómez (asinada electrónicamente)
PROCESO PARA A SELECCIÓN DUN/A TÉCNICO FORESTAL PARA O CONCELLO DE OIA CON CARÁCTER DE PERSOAL LABORAL TEMPORAL, A TEMPO PARCIAL
ADMINISTRACIÓN LOCAL — Municipal — Oia (Persoal, oposicións, 29/03/2019)

Mediante Decreto de 18 de marzo de 2019 esta alcaldía acorda aprobar a convocatoria e bases que rexerán o procedemento selectivo para a selección dun/a técnico/a forestal para o Concello de Oia con carácter de persoal laboral temporal. O servicio prestaráse durante catro meses, con xornada parcial de 21 horas semanais ( 7 horas en luns, xoves e venres) As citadas bases poderán consultarse na sede electrónica do Concello de Oia, ( tanto no taboleiro de anuncios da sede como no portal de transparencia): oia. sedelectronica. es. O prazo para a presentación de solicitudes será de 8 días hábiles contados a partir do seguinte ó da publicación do anuncio da convocatoria no Boletín Oficial da Provincia. En Oia a 18 de marzo de 2019 A Alcaldesa Cristina Correa Pombal ** Documento asinado á marxe dixitalmente
CONVOCATORIA A ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Montecelo (Outros documentos, notificacións e informacións públicas, 04/03/2019)

O que subscribe Diego Pereira Moldes, con D. N. I.XXXXXXXXX, veciño do lugar de Camiño Aserradeiro, núm.8, parroquia de Saxamonde, concello de Redondela (Pontevedra), actuando como Presidente da Xunta de Goberno da Comunidade de Usuarios de Montecelo, convoca aos usuarios a Xunta Xeral Ordinaria, que terá lugar no local social de Chan das Pipas o vindeiro domingo, 24 de marzo de 2.019, as 10.00 horas en 1ª Convocatoria e as 10.30 horas en 2ª Convocatoria coa seguinte Orde do Día: Para as inasistencias dos usuarios a esta Xunta Xeral serán de aplicación os artigos 19 e 24, coa consideración de falta leve do artigo 43.1. a e a sanción económica prevista no artigo 44. A.1 dos vixentes Estatutos. Para a asistencia será de aplicación o artigo 201.8 apartados a) e b) do R/D 849/86, do R. D. P. H. e o artigo 19 dos vixentes Estatutos. Saxamonde, 22 de febrero de 2019.
APROBACIÓN DEFINITIVA DE MODIFICACIÓN DO ANEXO DE SUBVENCIÓNS NOMINATIVAS
ADMINISTRACIÓN LOCAL — Municipal — Poio (Subvencións e axudas, 10/06/2019)

Aprobada inicialmente polo Pleno da Corporación, en sesión ordinaria celebrada o día 30 de abril de 2019, a primeira modificación do anexo de subvencións nominativas que figuran no Orzamento deste Concello do ano 2019, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº89 de 10 de maio, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. (Asinado dixitalmente a marxe). O alcalde en funcións Luciano Sobral Fernández
APROBACIÓN INICIAL PROXECTO DE URBANIZACIÓN UA-3 (MODIFICACIÓN)
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 08/05/2019)

Expte. Número: 18/0487 U Código: 20180024779 Asunto: Proxecto de urbanización da UA-3 (Modificación). Aprobación inicial. Trámite: Información Pública. Por Resolución da Alcaldía de data 17/04/2019, aprobouse inicialmente o proxecto de urbanización denominado “ Proyecto de urbanización. Estudio de Detalle U. A.3, concello de Nigrán” elaborado polo enxeñeiro D. Ascension Ivison Tawiah e presentado o 09/04/2019. En cumprimento do artigo 96.3 da Lei 2/2016, do 10 de febreiro, do Solo de Galicia, e do artigo 226.2 do seu regulamento (Decreto 143/2016), o expediente sométese a información pública polo prazo dun mes, contado dende o día seguinte ao da última publicación deste anuncio no Boletín Oficial da provincia ou nun dos xornais de maior difusión na provincia, para que as persoas interesadas poidan consultalo e formular, de ser o caso, as alegacións que consideren oportunas. O citado proxecto de urbanización pódese consultar presencialmente nas dependencias municipais, en horario laborable, de luns a venres, ou de xeito telemático a través da sede electrónica do Concello de Nigrán (sede. nigran. org, sección “Normativa municipal”, subsección “Normas en tramitación”). O ALCALDE, Juan A. González Pérez.
APROBACIÓN DEFINITIVA EXPTE.6/2019 DE MODIFICACIÓN DE CRÉDITOS DO ORZAMENTO EN VIGOR, NA MODALIDADE DE SUPLEMENTO DE CRÉDITO PARA A APLICACIÓN DO SUPERÁVIT ORZAMENTARIO
ADMINISTRACIÓN LOCAL — Municipal — Barro (Outros documentos, notificacións e informacións públicas, 29/07/2019)

Acordo do Pleno do Concello de BARRO polo que se aproba definitivamente o expediente de modificación de créditos núm.6/2019 do Orzamento en vigor, na modalidade de Suplemento de crédito para a aplicación do superávit orzamentario, que ao non haberse presentado alegacións durante o prazo de exposición ao público, queda automaticamente elevado a definitivo o Acordo plenario data 11 de xuño de 2019. Os importes aplicados aos diferentes destinos en base ao Informe de Intervención son: Financiar investimentos sempre que ao longo da vida útil do investimento esta sexa financieramente sustentable, pola cantidade de 26.952,15 €, co seguinte detalle: O resumo das aplicacións orzamentarias ás que se destinará o superávit orzamentario segundo o establecido no apartado anterior será o seguinte: Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004 de 5 de marzo, a interposición de devandito recurso non suspenderá por si soa a efectividade do acto ou Acordo impugnado. O alcalde. Asdo.: Xosé Manuel Fernández Abraldes DOCUMENTO ASINADO ELECTRONICAMENTE
PADRÓN DO SERVIZO DE AXUDA A DOMICILIO MES DE MAIO 2019
ADMINISTRACIÓN LOCAL — Municipal — Lalín (Recadación, 09/07/2019)

Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día seguinte á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín. Documento asinado electronicamente ao marxe. O alcalde José Crespo Iglesias
INFORMACIÓN PÚBLICA DE APROBACIÓN INICIAL DO PROXECTO DE REPARCELACIÓN AR4
ADMINISTRACIÓN LOCAL — Municipal — Tomiño (Urbanismo e Patrimonio, 18/09/2019)

Por Resolución da Alcaldía de data do 12 de setembro de 2019 foi aprobado inicialmente o Proxecto de Reparcelación do Polígono único da Area de Reparto AR-4 do PXOM de Tomiño, que se desenvolve polo sistema de cooperación, presentado con data de entrada no rexistro municipal o 29/08/2019 pola empresa Ordenación Territorial, Infraestruturas e Medio Ambiente SL., a iniciativa do Concello de Tomiño, para os efectos de levar a cabo o desenvolvemento das determinacións contidas na Modificación Puntual nº 8 do PXOM de Tomiño. En cumprimento do disposto nos artigos 269 e 270 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia; no sistema de cooperación, o proxecto de equidistribución sométese a información pública polo prazo dun mes a contar desde o día seguinte ao da publicación deste anuncio no BOP, e nun dos xornais de maior difusión da provincia, con notificación individualizada aos interesados. O expediente atópase de manifesto no departamento de urbanismo do Concello en horario de atención ao público. Así mesmo, publícase para os efectos de legal notificación a aqueles afectados que puidesen resultar descoñecidos, en virtude do previsto no artigo 44 da Lei 39/2015, do 1 de outubro, do procedemento administrativo común das administración públicas. Tomiño, a 12 de setembro de 2019. A alcaldesa, Sandra González Álvarez
CORRECCIÓN DE ERROS DA CONVOCATORIA DE AXUDAS MUNICIPAIS Á CONTRATACIÓN POR CONTA ALLEA 2019
ADMINISTRACIÓN LOCAL — Municipal — Vilagarcía de Arousa (Subvencións e axudas, 29/04/2019)

A Xunta de Goberno Local do Concello de Vilagarcía de Arousa, en sesión de data 16 de abril de 2019, adoptou o seguinte acordo Observado o seguinte erro nas bases de Axudas Municipais á Contratación por conta allea do Concello de Vilagarcía, publicadas no BOPPO de 5 de abril de 2019, procede correxir o mesmo no sentido que se indica: Onde dí … O obxecto das presentes bases é regular a concesión de subvencións no exercicio 2019, para o fomento e mantemento do emprego por conta allea, de persoas empadroadas no municipio (con antigüidade mínima de un ano no padrón no momento de iniciarse a contratación), a tempo completo ( en calquera das modalidades contractuais vixentes), cunha duración mínima de seis meses, formalizados entre o 1 de decembro de 2019 e 30 de novembro de 2020. Deberá dicir… O obxecto das presentes bases é regular a concesión de subvencións no exercicio 2019, para o fomento e mantemento do emprego por conta allea, de persoas empadroadas no municipio (con antigüidade mínima de un ano no padrón no momento de iniciarse a contratación), a tempo completo ( en calquera das modalidades contractuais vixentes), cunha duración mínima de seis meses, formalizados entre o 1 de decembro de 2018 e 30 de novembro de 2019. Vilagarcía de Arousa 22 de abril de 2019 O Alcalde Presidente Alberto Varela Paz
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DA TAXA POLA EXPEDICIÓN DE DOCUMENTOS ADMINISTRATIVOS
ADMINISTRACIÓN LOCAL — Municipal — Nigrán (Ordenanzas e Regulamentos, 18/03/2019)

O Pleno deste Concello en sesión ordinaria celebrada o día 28/02/2019, acordou aprobar, provisionalmente, a modificación da Ordenanza Fiscal reguladora da Taxa pola Expedición de Documentos Administrativos. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, o expediente expónse ó público durante o prazo de trinta días hábiles, mediante anuncio no Taboleiro de Anuncios do Concello e no Boletín Oficial da Provincia (BOP). O prazo de exposición comezará a computarse dende o día seguinte ó da inserción deste anuncio no BOP de Pontevedra. Durante o prazo de exposición pública os interesados poderán examina-lo expediente no Departamento de Tesourería do Concello, e presentar as reclamacións que estimen oportunas. Se transcorrrido o devandito prazo non se presentaran reclamacións, entenderáse definitivamente aprobada a modificación da citada Ordenanza Fiscal sen necesidade de novo acordo. O ALCALDE
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 12/2019
ADMINISTRACIÓN LOCAL — Municipal — Silleda (Presupostos e cadros de persoal, 16/04/2019)

O Pleno deste Concello, en sesión celebrada o día 01 de abril de 2019 acordou a aprobación inicial do expediente de modificación de créditos n.º 12/2019 do Orzamento en vigor, na modalidade de transferencia segundo o seguinte detalle: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda, 05 de abril de 2019 O Alcalde-Presidente Asdo. Manuel Cuiña Fernández
MODIFICACIÓN DO RÉXIME DA DEDICACIÓN DO ALCALDE
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 16/12/2019)

O Pleno da Corporación na sesión ordinaria de 28 de novembro de 2019, adoptou, entre outros, o seguinte acordo: “Con data 2 de agosto de 2019 o Pleno da Corporación aprobou recoñecer para os meses de agosto e setembro unha dedicación parcial para a Alcaldía ao 50 %, cunha retribución anual bruta de 23.000 euros e a partir do mes de outubro unha dedicación exclusiva cunha retribución de 46.000 euros. Considerando que a Alcaldía ven desenvolvendo as súas funcións en réxime de dedicación parcial, sen acollerse á dedicación exclusiva prevista para o mes de outubro. Considerando a dedicación parcial suficiente para o desempeño do cargo do alcalde de maneira eficaz e menos custosa que a dedicación exclusiva. Considerando necesario modificar o réxime de dedicación do cargo desta Alcaldía establecendo o réxime parcial de maneira indefinida coas mesmas contías que se estableceu para os meses de agosto e setembro sen data de finalización. Por elo PROPOÑO ao Pleno, modificar o acordo de 2 de agosto de 2019 nos seguintes termos: PRIMEIRO: Recoñecer unha dedicación parcial para a Alcaldía ao 50%, á que corresponde unha retribución anual bruta de 23.000 euros producindo efectos dende o 1 de outubro de 2019. SEGUNDO: Todas as retribucións percibiranse en catorce pagas, doce correspondentes ás diferentes mensualidades do ano e dúas correspondentes aos meses de xuño e decembro, dando de alta no réxime xeral da Seguridade Social e asumindo a Corporación o pago das cotas empresariais que correspondan. Para a aplicación do réxime de dedicacións será necesaria a aceptación expresa do membro da corporación que desempeñe ese cargo, circunstancia da que se dará conta ao pleno na seguinte sesión ordinaria. TERCEIRO: Consignar nos orzamentos a cantidade suficiente para atender as obrigas económicas derivadas dos presentes acordos. CUARTO: Deixar sen efecto soamente o acordo do Pleno de 2 de agosto de 2019 en todo o que se opoña a este QUINTO: Publicar estes acordos no Boletín Oficial da Provincia, no taboleiro municipal e no Portal de Transparencia do Concello. SEXTO: Dar traslado aos departamentos de Persoal, Intervención e Tesourería municipais.” O alcalde, Francisco Costa Fernández (sinatura electrónica)
DELEGACIÓN TEMPORAL PRESIDENCIA XUNTA GOBERNO LOCAL: 07/03/2019
ADMINISTRACIÓN LOCAL — Municipal — Vigo (Outros documentos, notificacións e informacións públicas, 21/03/2019)

Por razóns alleas á vontade desta Alcaldía non resulta posible presidir a sesión ordinaria da Xunta de Goberno Local do día 07 de marzo de 2019 e, de ser o caso, convocar e presidir as reunións da Xunta de Goberno de carácter extraordinario e urxente que se realicen nesa mesma data; visto que tampouco é posible a presidencia da Stanciu Cosgaya Espolio, é polo que, ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local e o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, procede efectuar a correspondente delegación no Fernando Israel Marcelino Avellanas. Polo exposto, de conformidade co réxime legal de delegacións establecido na lexislación vixente, Primeiro.— Delegar no Fernando Israel Marcelino Avellanas, D. Francisco Javier Pardo Espiñeira, a Presidencia da Xunta de Goberno Local ordinaria de data 07 de marzo de 2019 e, de ser o caso, a convocatoria e a presidencia das reunións da Xunta de Goberno de carácter extraordinario e urxente que se realicen nesa mesma data, así como todos os actos e trámites necesarios para a execución dos acordos das ditas reunións da Xunta de Goberno Local, entre outros, a sinatura das respectivas certificacións. Segundo.— Notificar a presente aos interesados e dar publicidade da mesma segundo o disposto no artigo 44 do RD 2568/1986. Data e sinatura dixital Alcalde-Presidente, ABEL CABALLERO ÁLVAREZ Secretaria do Goberno Local-Eva Birgitta Vizcor Reynes
COBRANZA TAXAS SERVIZO PRAZA 1 TRIMESTRE 2019
ADMINISTRACIÓN LOCAL — Municipal — Cambados (Recadación, 13/05/2019)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZO PRAZA correspondentes a Remesa: PRAZA 1 TRIMESTRE 2019 o seguinte: Durante o prazo comprendido entre 20 de Maio de 2019 ata o 22 de Xullo de 2019, procederase ó cobro en período voluntario da cota do Padrón citado. Forma de Pagamento O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
LISTA PROVISIONAL DE PERSOAS ADMITIDAS E EXCLUIDAS NO PROCESO DE SELECCIÓN DUN POSTO DE XEFATURA DE NEGOCIADO (IIVTNU)
ADMINISTRACIÓN LOCAL — Provincial — Deputación Provincial (Persoal, oposicións, 23/05/2019)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base V da convocatoria publicada no Boletín Oficial da Provincia de Pontevedra (BOPPO) núm.60, de 27 de marzo de 2019, correspondente á convocatoria de provisión de catro postos de traballo do ORAL, RESOLVO aprobar a lista provisional de persoas aspirantes admitidas e excluídas no proceso de selección dun posto de xefatura de negociado (IIVTNU), que figura como anexo I desta resolución. Na mesma se determinan as causas de exclusión. Esta Resolución publicarase no BOPPO, na páxina web, www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición da comisión de valoración e a data da súa constitución, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 13 de maio de 2019 O secretario, Carlos Cuadrado Romay